ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի 2018 թվականի ապրիլի 10-ի թիվ 50 որոշմամբ

**ԱՆՁՆԱԳԻՐ**

դեղամիջոցների անատոմիական-բուժական-քիմիական դասակարգչի

| Համարը ը/կ | Տարրի նշագիրը | Նկարագրությունը |
| --- | --- | --- |
| 1 | 2 | 3 |
| 1 | Ծածկագիրը | 039 |
| 2 | Տիպը | 2՝ դասակարգիչ |
| 3 | Անվանումը | դեղամիջոցների անատոմիական-բուժական-քիմիական դասակարգիչ |
| 4 | Հապավումը | ԱԲՔԴ |
| 5 | Նշագիրը | ՄԴ 039 - 2018 (խմբ. 1) |
| 6 | Տեղեկատուի (դասակարգչի) ընդունման (հաստատման) մասին ակտի վավերապայմանները | Եվրասիական տնտեսական հանձնաժողովի կոլեգիայի 2018 թվականի ապրիլի 10-ի թիվ 50 որոշում |
| 7 | Տեղեկատուն (դասակարգիչը) գործողության մեջ դնելու (կիրառումն սկսելու) ամսաթիվը | 20 թ. |
| 8 | Տեղեկատուի (դասակարգչի) կիրառումը դադարեցնելու մասին ակտի վավերապայմանները |  |
| 9 | Տեղեկատուի (դասակարգչի) կիրառման ավարտի ամսաթիվը | - |
| 10 | Օպերատորը (օպերատորները) | RU, Ռուսաստանի Դաշնության առողջապահության նախարարություն: Լիազորված կազմակերպություն՝ Ռուսաստանի առողջապահության նախարարության «Բժշկական կիրառման համար նախատեսված միջոցների փորձաքննության գիտական կենտրոն» ԴՊԲՀ |
| 11 | Նշանակությունը | դասակարգիչը նախատեսված է դեղամիջոցների դասակարգման մասին տեղեկություններ ներկայացնելու համար՝ կախված օրգանից կամ համակարգից, որոնց վրա դրանք ներազդում են, ինչպես նաև դրանց քիմիական, դեղաբանական և բուժիչ հատկությունների հիման վրա: Օգտագործվում է դեղամիջոցների սպառման կառուցվածքի վիճակագրական հետազոտության նպատակով, ինչպես նաև դեղամիջոցների կիրառման անվտանգության հետազոտությունների համար  |
| 12 | Անոտացիա (կիրառության ոլորտը) | կիրառվում է դեղամիջոցների շրջանառության սուբյեկտների կողմից Եվրասիական տնտեսական միության անդամ պետությունների պետական մարմիններ, այդ թվում էլեկտրոնային տարբերակով ներկայացվող փաստաթղթերի ձևավորման ժամանակ, ինչպես նաև Եվրասիական տնտեսական միության շրջանակներում ընդհանուր գործընթացներ իրականացնելիս տեղեկատվական փոխգործակցության ապահովման համար |
| 13 | Առանցքային բառերը | ԱԲՔ, անատոմիական-բուժական-քիմիական դասակարգում, դեղաբանական խումբ, դեղամիջոց, դասակարգիչ, օրգան, համակարգ, քիմիական կառուցվածք  |
| 14 | Այն ոլորտը, որտեղ իրականացվում են Եվրասիական տնտեսական միության մարմինների լիազորությունները | տեխնիկական կանոնակարգում |
| 15 | Միջազգային (միջպետական, տարածաշրջանային) դասակարգման կիրառում | 1՝ դասակարգիչը ներդաշնակեցված է միջազգային (միջպետական, տարածաշրջանային) դասակարգիչների և (կամ) ստանդարտների հետ՝Դեղամիջոցների դասակարգման անատոմիական-բուժական-քիմիական միջազգային համակարգ (Anatomical Тherapeutic Chemical Classification System), որի վարումն իրականացվում է Առողջապահության համաշխարհային կազմակերպության (ԱՀԿ)՝ դեղամիջոցների վիճակագրական հետազոտությունների մեթոդաբանության ոլորտում համագործակցության կենտրոնի կողմից Ներդաշնակեցման մեթոդ՝1` վստահելի աղբյուրի անմիջական օգտագործման մեթոդ |
|
|  |
| 16 | Եվրասիական տնտեսական միության անդամ պետությունների պետական տեղեկատուների (դասակարգիչների) առկայությունը | 2՝ Եվրասիական տնտեսական միության անդամ պետություններում դասակարգիչը չունի անալոգներ |
|
| 17 | Համակարգման (դասակարգման) մեթոդը | 2՝ ստորակարգային, աստիճանների (մակարդակների) թիվը՝ 5 |
| 18 | Վարման մեթոդիկան | դասակարգիչը վարվում է էլեկտրոնային տարբերակով, թիվ 1 հավելվածի համաձայն սահմանված կարգովԱրժեքների ավելացումը, փոփոխումը կամ հանումը կատարվում է օպերատորի կողմից Դեղամիջոցների դասակարգման անատոմիական-բուժական-քիմիական միջազգային համակարգի (Anatomical Therapeutic Chemical Classification System) մեջ փոփոխություններ կատարելուն զուգընթաց, որի վարումն իրականացվում է Առողջապահության համաշխարհային կազմակերպության (ԱՀԿ)՝ դեղամիջոցների վիճակագրական հետազոտությունների մեթոդաբանության ոլորտում համագործակցության կենտրոնի կողմից  |
| 19 | Կառուցվածքը | դասակարգչի կառուցվածքը և վավերապայմանների կազմը (դասակարգչի տողերի կազմը, դրանց արժեքների տիրույթները և ձևավորման կանոնները) պետք է համապատասխանեն թիվ 2 հավելվածի համաձայն նկարագրությանը |
| 20 | Տվյալների գաղտնիության աստիճանը | դասակարգչի տեղեկությունները վերաբերում են բաց հասանելիության տեղեկատվությանը |
| 21 | Վերանայման սահմանված պարբերականությունը | Դեղամիջոցների դասակարգման անատոմիական-բուժական-քիմիական միջազգային համակարգի (Anatomical Тherapeutic Chemical Classification System) մեջ փոփոխություններ կատարելուն զուգընթաց, որի վարումն իրականացվում է Առողջապահության համաշխարհային կազմակերպության (ԱՀԿ)՝ դեղամիջոցների վիճակագրական հետազոտությունների մեթոդաբանության ոլորտում համագործակցության կենտրոնի կողմից |
| 22 | Փոփոխությունները | - |
| 23 | Հղում՝ տեղեկատուից (դասակարգչից) մանրամասնած տեղեկություններին | դասակարգչից մանրամասնած տեղեկությունները բերված են Եվրասիական տնտեսական միության տեղեկատվական պորտալում  |
| 24 | Տեղեկատուից (դասակարգչից) տեղեկություններ ներկայացնելու եղանակը | հրապարակում՝ Եվրասիական տնտեսական միության տեղեկատվական պորտալում |

\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 1

դեղամիջոցների անատոմիական-բուժական-քիմիական
դասակարգչի անձնագրի

**ԿԱՐԳ**

դեղամիջոցների անատոմիական-բուժական-քիմիական
դասակարգչի վարման

I. Ընդհանուր դրույթները

1. Սույն կարգը մշակվել է Եվրասիական տնտեսական միության (այսուհետ՝ Միություն) իրավունքի մաս կազմող հետևյալ ակտերին համապատասխան՝

Եվրասիական տնտեսական հանձնաժողովի խորհրդի 2016 թվականի նոյեմբերի 3-ի «Բժշկական կիրառման դեղամիջոցների գրանցման և փորձաքննության կանոնների մասին» թիվ 78 որոշում.

Եվրասիական տնտեսական հանձնաժողովի կոլեգիայի 2015 թվականի նոյեմբերի 17-ի «Եվրասիական տնտեսական միության նորմատիվ-տեղեկատու տեղեկատվության միասնական համակարգի մասին» թիվ 155 որոշում.

Եվրասիական տնտեսական հանձնաժողովի կոլեգիայի 2016 թվականի հոկտեմբերի 25-ի ««Եվրասիական տնտեսական միության գրանցված դեղամիջոցների միասնական ռեեստրի ձևավորում, վարում և օգտագործում» ընդհանուր գործընթացն արտաքին և փոխադարձ առևտրի ինտեգրված տեղեկատվական համակարգի միջոցներով իրագործելիս տեղեկատվական փոխգործակցությունը կանոնակարգող տեխնոլոգիական փաստաթղթերի մասին» թիվ 122 որոշում.

Եվրասիական տնտեսական հանձնաժողովի կոլեգիայի 2017 թվականի հունիսի 30-ի «Բժշկական կիրառման համար դեղապատրաստուկների գրանցման և փորձաքննության իրականացման ժամանակ ներկայացվող՝ էլեկտրոնային տարբերակով հայտերին և գրանցման դոսյեի փաստաթղթերին ներկայացվող պահանջների մասին» թիվ 79 որոշում:

II. Կիրառության ոլորտը

2. Սույն կարգով սահմանվում են դեղամիջոցների անատոմիական-բուժական-քիմիական դասակարգչի (այսուհետ՝ դասակարգիչ) վարման ընթացակարգերը:

3. Սույն կարգը կիրառվում է դասակարգիչը ձևավորելիս և դասակարգչի առանձին դիրքերում փոփոխություններ կատարելիս:

III. Հիմնական հասկացությունները

4. Սույն կարգում օգտագործվող հասկացությունները կիրառվում են դեղամիջոցների շրջանառության ոլորտում Եվրասիական տնտեսական հանձնաժողովի ակտերով, ինչպես նաև Միության ինտեգրված տեղեկատվական համակարգի ստեղծման և զարգացման հարցերով՝ Եվրասիական տնտեսական հանձնաժողովի ակտերով սահմանված իմաստներով:

IV. Դասակարգչի վարման սկզբունքները

5. Դասակարգիչը ձևավորվում է Առողջապահության համաշխարհային կազմակերպության (ԱՀԿ)՝ դեղամիջոցների վիճակագրական հետազոտությունների մեթոդաբանության ոլորտում համագործակցության կենտրոնի կողմից առաջարկվող՝ անատոմիական-բուժական-քիմիական դասակարգման ծածկագրերի (այսուհետ՝ ծածկագրեր) ցանկերում ներառված տեղեկությունների հիման վրա:

6. Միության տեղեկատվական պորտալում հրապարակելու համար դասակարգչից տեղեկությունները դասակարգչի օպերատորի կողմից փոխանցվում են ադմինիստրատորին XML փաստաթղթի տեսքով՝ «Դեղամիջոցների անատոմիական-բուժական-քիմիական դասակարգչի կառուցվածքի և վավերապայմանների կազմի նկարագրությանը» համապատասխան (դեղամիջոցների անատոմիական-բուժական-քիմիական դասակարգչի անձնագրի 2-րդ հավելված, Եվրասիական տնտեսական հանձնաժողովի 2018 թվականի ապրիլի 10-ի թիվ 50 որոշում)՝ դասակարգչի օպերատորի և ադմինիստրատորի միջև պայմանագրի հիման վրա:

7. Դասակարգչի սկզբնական համալրման համար դասակարգչի օպերատորն ապահովում է փոխանցման պահին արդիական տեղեկությունների փոխանցում ադմինիստրատորին:

8. Դասակարգչի օպերատորը ադմինիստրատորին է ներկայացնում դասակարգչի դիրքերում կատարված փոփոխությունների մասին տեղեկություններ ոչ ուշ, քան ԱՀԿ-ի կողմից ծածկագրերի փոփոխությունների հերթական ցանկի հրապարակումից 5 աշխատանքային օր անց:

9. Ադմինիստրատորն ապահովում է Միության տեղեկատվական պորտալում դասակարգչից տեղեկությունների հրապարակումը:

10. Դասակարգչում կատարված փոփոխությունների մասին դասակարգչի օգտագործողների, ինչպես նաև Միության անդամ պետությունների լիազորված մարմինների (կազմակերպությունների) տեղեկացումն իրականացվում է այդ փոփոխությունների հրապարակման փաստերով՝ Միության տեղեկատվական պորտալի միջոցներով:

11. Եվրասիական տնտեսական հանձնաժողովի խորհրդի 2016 թվականի նոյեմբերի 3-ի թիվ 78 որոշմամբ հաստատված՝ «Բժշկական կիրառման համար նախատեսված դեղամիջոցների գրանցման և փորձաքննության կանոններով» նախատեսված ընթացակարգերի կատարման մասին հայտը լրացնելիս դասակարգչում անհրաժեշտ դիրքի բացակայության դեպքում հայտատուն պետք է նշի ծածկագիր տալու համար ներկայացված հայտի վավերապայմանները (առկայության դեպքում):

12. Միության անդամ պետությունների լիազորված մարմիններ (կազմակերպություններ) չհանդիսացող անձանց կողմից ուղղակի դիմելը դասակարգչի օպերատորին դասակարգչի դիրքերում փոփոխություններ կատարելու հարցով չի թույլատրվում: Հայտատուի նախաձեռնությամբ դեղամիջոցին նոր ծածկագիր տրվում է ԱՀԿ-ի՝ դեղամիջոցների վիճակագրական հետազոտությունների մեթոդաբանության ոլորտում համագործակցության կենտրոնի կողմից՝ վերջինիս կողմից սահմանվող կանոնակարգին համապատասխան:

V. Դասակարգչի վարման և կիրառման համար անհրաժեշտ միջոցառումների նկարագրությունը

13. Դասակարգչի արդիականացման նպատակով դասակարգչի օպերատորը ադմինիստրատորին է ներկայացնում Միության տեղեկատվական պորտալում հրապարակման համար նախատեսված տեղեկությունները:

14. Ադմինիստրատորը հաստատում է սկզբնական համալրման, ինչպես նաև դասակարգչի արդիականացման համար ներկայացված տեղեկությունների ստացումը և բարեհաջող մշակումը` ռուսերենով դասակարգչի տեղեկությունների մշակման արձանագրությունը դասակարգչի օպերատորին ուղարկելու միջոցով: Սխալների բացակայության դեպքում ադմինիստրատորն ընդունում է ներկայացված տեղեկությունները և ապահովում է Միության տեղեկատվական պորտալում դրանց հրապարակումը:

15. Եթե դասակարգչի տեղեկությունների մշակման արձանագրությունը պարունակում է սխալների նկարագրություն, դասակարգչի օպերատորը վերացնում է սխալները և կրկնում է ադմինիստրատորին տեղեկությունների փոխանցման գործընթացը:

16. Ադմինիստրատորը դասակարգչի օպերատորից ստացված տեղեկությունները հրապարակում է Միության տեղեկատվական պորտալում:

17. Միջոցառումների կատարման արդյունքը Միության տեղեկատվական պորտալում հրապարակված արդիականացված դասակարգիչն է:

ՀԱՎԵԼՎԱԾ ԹԻՎ 2

դեղամիջոցների անատոմիական-բուժական-քիմիական
դասակարգչի անձնագրի

**ՆԿԱՐԱԳՐՈՒԹՅՈՒՆ**

դեղամիջոցների անատոմիական-բուժական-քիմիական դասակարգչի կառուցվածքի և վավերապայմանների կազմի

1. Սույն նկարագրությամբ սահմանվում են դեղամիջոցների անատոմիական-բուժական-քիմիական դասակարգչի (այսուհետ՝ դասակարգիչ) կառուցվածքին ներկայացվող պահանջները, այդ թվում որոշվում են դասակարգչի կառուցվածքի վավերապայմանների կազմը, վավերապայմանների արժեքների տիրույթները և դրանց ձևավորման կանոնները:

2. Դասակարգչի կառուցվածքը և վավերապայմանների կազմը բերված են աղյուսակում, որտեղ ձևավորվում են հետևյալ տողերը (սյունակները)՝

«վավերապայմանի արժեքի տիրույթ»՝ տարրի իմաստը (իմաստաբանական նշանակությունը) պարզաբանող տեքստ.

«վավերապայմանի արժեքի ձևավորման կանոններ»՝ վավերապայմանի նշանակությունը հստակեցնող, դրա ձևավորման (լրացման) կանոնները սահմանող տեքստ կամ տարրի հնարավոր արժեքների բառային նկարագրություն.

«բազմ.»՝ վավերապայմանի բազմաքանակություն (վավերապայմանի պարտադիր (ոչ պարտադիր (կամընտրական) լինելը) և վավերապայմանի հնարավոր կրկնությունների թիվը):

Փոխանցվող տվյալների վավերապայմանների բազմաքանակությունը նշելու համար օգտագործվում են հետևյալ նշագրերը՝

1՝ վավերապայմանը պարտադիր է, կրկնություններ չեն թույլատրվում.

n՝ վավերապայմանը պարտադիր է, պետք է կրկնվի n անգամ (n > 1).

1..\*՝ վավերապայմանը պարտադիր է, կարող է կրկնվել առանց սահմանափակումների.

n..\*՝ վավերապայմանը պարտադիր է, պետք է կրկնվի ոչ պակաս, քան n անգամ (n > 1).

n..m՝ վավերապայմանը պարտադիր է, պետք է կրկնվի ոչ պակաս, քան n անգամ, և ոչ ավելի, քան m անգամ (n > 1, m > n).

0..1՝ վավերապայմանը կամընտրական է, կրկնություններ չեն թույլատրվում.

0..\* ՝ վավերապայմանը կամընտրական է, կարող է կրկնվել առանց սահմանափակումների.

0..m՝ վավերապայմանը կամընտրական է, կարող է կրկնվել ոչ ավելի, քան m անգամ (m > 1)։

Աղյուսակ

Դեղամիջոցների անատոմիական-բուժական-քիմիական դասակարգչի
կառուցվածքը և վավերապայմանների կազմը

| Վավերապայմանի անվանումը | Վավերապայմանի արժեքի տիրույթը | Վավերապայմանի արժեքի ձևավորման կանոնները | Բազմ. |
| --- | --- | --- | --- |
| 1. Դեղամիջոցների անատոմիական-բուժական-քիմիական դասակարգման մասին տեղեկությունները | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 1..\* |
|  | 1.1. Անատոմիական օրգանի կամ համակարգի ծածկագիրը, որի վրա ազդում է դեղամիջոցը | պայմանանշանների նորմալացված տող.Ձևանմուշը՝ [ABCDGHJLMNPRSV] | ծածկագրային նշագիրը ձևավորվում է ծածկագրման կարգային մեթոդի կիրառմամբ | 1 |
| 1.2. Այն անատոմիական օրգանի կամ համակարգի անվանումը, որի վրա ազդում է դեղամիջոցը՝ ռուսերենով | պայմանանշանների տող.Նվազ. երկարությունը՝ 1. Առավ. երկարությունը՝ 500 | ձևավորվում է ռուսերեն բառակապակցության տեսքով | 1 |
| 1.3. Դեղամիջոցի բուժական խումբը | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 0..\* |
|  |  | 1.3.1. Դեղամիջոցի բուժական խմբի ծածկագիրը | պայմանանշանների նորմալացված տող.Ձևանմուշը՝ [ABCDGHJLMNPRSV]\d{2} | ծածկագրային նշագիրը ձևավորվում է ծածկագրման կարգային մեթոդի կիրառմամբ | 1 |
|  | 1.3.2. Դեղամիջոցի բուժական խմբի անվանումը ռուսերենով | պայմանանշանների տող.Նվազ. երկարությունը՝ 1. Առավ. երկարությունը՝ 500 | ձևավորվում է ռուսերեն բառակապակցության տեսքով | 1 |
| 1.3.3. Դեղամիջոցի դեղաբանական խումբը | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 0..\* |
|  | \*.1. Դեղամիջոցի դեղաբանական խմբի ծածկագիրը | պայմանանշանների նորմալացված տող.Ձևանմուշը՝[АBCDGHJLMNPRSV]\d{2}[А-Z] | ծածկագրային նշագիրը ձևավորվում է ծածկագրման կարգային մեթոդի կիրառմամբ և պարտադիր լրացվում է, եթե լրացված է «Դեղամիջոցի բուժական, դեղաբանական կամ հիմնական քիմիական խմբի ծածկագիր» վավերապայմանը  | 0..1 |
|  | \*.2. Դեղամիջոցի դեղաբանական խմբի անվանումը ռուսերենով | պայմանանշանների տող.Նվազ. երկարությունը՝ 1. Առավ. երկարությունը՝ 500 | ձևավորվում է ռուսերեն բառակապակցության տեսքով և պարտադիր լրացվում է, եթե լրացված է «Դեղամիջոցի բուժական կամ դեղաբանական խմբի ծածկագիր» վավերապայմանը  | 0..1 |
|  | \*.3. Դեղամիջոցի քիմիական խումբը | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 0..\* |
|  |  | \*.3.1. Դեղամիջոցի քիմիական խմբի ծածկագիրը | պայմանանշանների նորմալացված տող.Ձևանմուշը՝[ABCDGHJLMNPRSV]\d{2}[А-Z]{2} | ծածկագրային նշագիրը ձևավորվում է ծածկագրման կարգային մեթոդի կիրառմամբ և պարտադիր լրացվում է, եթե լրացված է «Դեղամիջոցի քիմիական կառուցվածքի ծածկագիր» վավերապայմանը | 0..1 |
|  | \*.3.2. Դեղամիջոցի քիմիական խմբի անվանումը ռուսերենով | պայմանանշանների տող.Նվազ. երկարությունը՝ 1. Առավ. երկարությունը՝ 500 | ձևավորվում է ռուսերեն բառակապակցության տեսքով և լրացվում է, եթե լրացված է «Դեղամիջոցի բուժական, դեղաբանական կամ հիմնական քիմիական խմբի ծածկագիր» վավերապայմանը | 0..1 |
|  | \*.3.3. Դեղամիջոցի քիմիական կառուցվածքը | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 1..\* |
|  | \*.3.3.1. Դեղամիջոցի քիմիական կառուցվածքի ծածկագիրը | պայմանանշանների նորմալացված տող.Ձևանմուշը՝[ABCDGHJLMNPRSV]\d (2} [А-Z] {2}\d{2} | ծածկագրային նշագիրը ձևավորվում է ծածկագրման կարգային մեթոդի կիրառմամբ | 0..1 |
|  | \*.3.3.2. Դեղամիջոցի քիմիական կառուցվածքի անվանումը | պայմանանշանների տող. Նվազ. երկարությունը՝ 1. Առավ. երկարությունը՝ 500 | ձևավորվում է ռուսերեն բառակապակցության տեսքով և լրացվում է, եթե լրացված է «Դեղամիջոցի քիմիական կառուցվածքի ծածկագիր» վավերապայմանը | 0..1 |
|  | \*.3.3.3. Ծածկագրի նախորդ արժեքը | պայմանանշանների նորմալացված տող.Ձևանմուշը՝[АBCDGHJLMNPRSV]\d{2}[А-Z]{2}\d{2} | ծածկագրի նախորդ արժեքը տարրի դասակարգման փոփոխության դեպքում | 0..1 |
|  | \*.3.3.4 եղեկատուի (դասակարգչի) գրառման մասին տեղեկություններ | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 1 |
|  | \*.3.3.4.1. Գործողության սկզբի ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ «YYYY-MM-DD» ձևաչափով | համապատասխանում է Եվրասիական տնտեսական միության մարմնի ակտում նշված՝ գործողության սկզբի ամսաթվին | 1 |
|  | \*.3.3.4.2. Տեղեկատուի (դասակարգչի) գրառման գործողության սկիզբը կանոնակարգող ակտի մասին տեղեկություններ | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 0..1 |
|  | \*.3.3.4.2.1. Ակտի տեսակը | պայմանանշանների նորմալացված տող.Ձևանմուշը՝ \d{5} | ակտի ծածկագրային նշագիրը՝ միջազգային իրավունքի նորմատիվ իրավական ակտերի տեսակների դասակարգչին համապատասխան | 1 |
|  | \*.3.3.4.2.2. Ակտի համարը | պայմանանշանների տող.Նվազ. երկարությունը՝ 1.Առավ. երկարությունը՝ 50 | համապատասխանում է Եվրասիական տնտեսական միության մարմնի ակտի համարին | 1 |
|  | \*.3.3.4.2.3. Ակտի ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ «YYYY-MM-DD» ձևաչափով | համապատասխանում է Եվրասիական տնտեսական միության մարմնի ակտի ընդունման ամսաթվին | 1 |
|  | \*.3.3.4.3. Գործողության ավարտի ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ «YYYY-MM-DD» ձևաչափով | համապատասխանում է Եվրասիական տնտեսական միության մարմնի ակտում նշված՝ գործողության ավարտի ամսաթվին | 0..1 |
|  | \*.3.3.4.4. Տեղեկատուի (դասակարգչի) գրառման գործողության ավարտը կանոնակարգող ակտի մասին տեղեկություններ | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձևավորման կանոններով | 0..1 |
|  | \*.3.3.4.4.1. Ակտի տեսակը | պայմանանշանների նորմալացված տող.Ձևանմուշը՝ \d{5} | ակտի ծածկագրային նշագիրը՝ միջազգային իրավունքի նորմատիվ իրավական ակտերի տեսակների դասակարգչին համապատասխան | 1 |
|  | \*.3.3.4.4.2. Ակտի համարը | պայմանանշանների տող.Նվազ. երկարությունը՝ 1.Առավ. երկարությունը՝ 50 | համապատասխանում է Եվրասիական տնտեսական միության մարմնի ակտի համարին | 1 |
|  | \*.3.3.4.4.3. Ակտի ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ «YYYY-MM-DD» ձևաչափով | համապատասխանում է Եվրասիական տնտեսական միության մարմնի ակտի ընդունման ամսաթվին | 1 |

\_\_\_\_\_\_\_\_\_\_\_\_\_\_